
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 9 


19 Ιανουάριου 2000 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 8 

Τρόπος καθορισμού των εκλογικών διαμερισμάτων και 
διαδικασία κατάταξης των εκλογέων σε αυτά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 4εδαφ. γ’του Ν. 2623/1998 «Ανα¬ 
σύνταξη των εκλογικών καταλόγων, οργάνωση και άσκη¬ 
ση του εκλογικού δικαιώματος των ετεροδημοτών, εκ¬ 
συγχρονισμός της εκλογικής διαδικασίας και άλλες δια¬ 
τάξεις» (τ. Α’ 139). καθώς και τις διατάξεις του άρθρου 11 
παρ. 4 του Ν. 2672/1998 «Οικονομικοί πόροι της Νομαρ¬ 
χιακής Αυτοδιοίκησης και άλλες διατάξεις» (τ. Α’ 290). 

β) Του άρθρου 2 του Ν. 2539/1997 «Συγκρότηση της 
Πρωτοβάθμιας Τοπικής Αυτοδιοίκησης» (τ. Α' 244). 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων κ.λπ.» (ΑΊ54) και αντικαταστάθηκε με το άρ¬ 
θρο 1 παρ. 2ατου Ν. 2469/1997 (Α’38). 

2. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού. 

3. Την αριθ. 476/99 γνωμοδότηση του Συμβουλίου της 
Επικράτειας, μετά από πρόταση της Υπουργού Εσωτερι¬ 
κών, Δημόσιας Διοίκησης και Αποκέντρωσης, αποφασί¬ 
ζουμε: 

Άρθρο 1 

Ο καθορισμός των εκλογικών διαμερισμάτων και η δια¬ 
δικασία κατάταξης των εκλογέων σ’ αυτά, στα πλαίσια της 
πρόβλεψης της παρ. 4 του άρθρου 1 του Ν. 2623/98 «Ανα¬ 
σύνταξη των εκλογικών καταλόγων, οργάνωση και άσκη¬ 
ση του εκλογικού δικαιώματος των ετεροδημοτών, εκ¬ 
συγχρονισμός της εκλογικής διαδικασίας και άλλες δια¬ 
τάξεις» (τ. Α’ 139). ρυθμίζεται ως εξής: 

α) Κάθε εκλογικό διαμέρισμα έχει συνολικό πληθυσμό 
εκλογέων τουλάχιστον 5.000 και όχι μεγαλύτερο των 
15.000. Το κατώτατο όριο των 5.000 εκλογέων δεν είναι 
υποχρεωτικό για τους Οργανισμούς Τοπικής Αυτοδιοίκη¬ 
σης της περίπτωσης β’, καθώς και για εκείνους που έχουν 
συνολικό αριθμό εκλογέων μικρότερο των 5.000 χιλιάδων. 


β) Τα εκλογικά διαμερίσματα και οι ονομαστικές αλφα¬ 
βητικές καταστάσεις (εκλογικοί κατάλογοι) στους Δή¬ 
μους και τις Κοινότητες που έχουν προέλθει από συνένω¬ 
ση κατ’ εφαρμογή του Ν. 2539/1997 «Συγκρότηση της 
Πρωτοβάθμιας Τοπικής Αυτοδιοίκησης» (τ. Α’ 244), καθο¬ 
ρίζονται και συντάσσονται, αντίστοιχα, ανά πρώην Δήμο 
και Κοινότητα. 

Στις λοιπές Κοινότητες ο καθορισμός των εκλογικών 
διαμερισμάτων και η σύνταξη των εκλογικών καταλόγων 
γίνεται ανά Κοινότητα ανεξαρτήτως του πλήθους των 
εκλογέων της. 

γ) Ειδικά για τους Δήμους Αθηναίων, Πειραιώς, Θεσσα¬ 
λονίκης και Πατρέων τα εκλογικά διαμερίσματα οριοθε- 
τούνται και περιλαμβάνονται μέσα στα όρια των υφιστα¬ 
μένων Δημοτικών Διαμερισμάτων που προβλέπονται από 
το άρθρο 120 του Π.Δ. 410/95 «Δημοτικός και Κοινοτικός 
Κώδικας» (τ. Α’ 231). 

δ) Για τον καθορισμό των εκλογικών διαμερισμάτων, πέ¬ 
ραν των αναφερομένων στην παρ. 4 του άρθρου 1 του Ν. 
2623/1998, δύνανται να χρησιμοποιηθούν επικουρικώς οι 
υφιστάμενες εκλογικές ενορίες, τα απεικονιζόμενα οικο¬ 
δομικά τετράγωνα στους οικείους, πλέον προσφάτους, 
χάρτες της Εθνικής Στατιστικής Υπηρεσίας, ως και ο δια¬ 
χωρισμός σε ταχυδρομικούς κώδικες. 

Άρθρο 2 

α) Κατά τη διαδικασία κατάταξης των εκλογέων σε εκλο¬ 
γικά διαμερίσματα καιπροκειμένου να διασφαλισθεί η δυ¬ 
νατότητα του εκλογέα να ψηφίζει στο εκλογικό τμήμα που 
βρίσκεται εγγύτερα προς την κατά τον χρόνο συντάξεως 
των εκλογικών καταλόγων κατοικία του, λαμβάνεται, κατ’ 
αρχήν, υπόψη η υφιστάμενη διεύθυνση των εκλογέων στα 
τηρούμενα δημοτολόγια, εφόσον υφίσταται πρόσφατη 
ενημέρωση αυτών. Σε αντίθετη περίπτωση και εάν δεν εί¬ 
ναι δυνατός ο εντοπισμός των διευθύνσεων από άλλα 
στοιχεία, οι εκλογείς καλούνται από τους οικείους Οργα¬ 
νισμούς Τοπικής Αυτοδιοίκησης, με οποιοδήποτε μέσο 
ήθελε κριθεί πρόσφορο προς τούτο, να υποβάλουν σχετι¬ 
κή δήλωση, εντός τακτής προθεσμίας οριζόμενης από 
τον οικείο Οργανισμό Τοπικής Αυτοδιοίκησης. 

β) Μετά την, καθ’ οιονδήποτε τρόπο, επικαιροποίηση της 
διεύθυνσης κατοικίας των εκλογέων και την ολοκλήρωση 
της κατάταξής τους σε εκλογικά διαμερίσματα, ακολουθεί 

η δημοσιοποίηση των καταλόγων αυτών προς ενημέρωση 
των ενδιαφερομένων και υποβολή τυχόν αντιρρήσεων υπ’ 
αυτών, εντός ευλόγου προθεσμίας, καθοριζομένης από 
τους οικείους Οργανισμούς Τοπικής Αυτοδιοίκησης. 

Άρθρο 3 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στην Υπουργό Εσωτερικών, Δημόσιας Διοίκησης και 


Αποκέντρωσης αναθέτουμε την δημοσίευση και εκτέλεση 
του παρόντος διατάγματος. 

Αθήνα,17 Ιανουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ 

ΕΣΩΤΕΡΙΚΩΝ. ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΒΑΣΩ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




